Planeten har et dyreliv, og insektslignende dyr reagerer negativt på forurensning og blir både mer aggressive og sterkere som følge av utslipp fra spillerens maskiner. Spilleren kan bygge forsvarsverk med murer og kanontårn for å forsvare fabrikken sin, og kan også bygge kjøretøyer for å utforske og eventuelt angripe bolene til planetens dyreliv. Mer avanserte våpen kan forskes frem og brukes mot stadig sterkere fiender.